Boilies as Aas - Boilie Hengel - Carp Fishing
Boilies is eintlik niks anders as mieliepap of brood aas wat met eier gemeng is, en dan gekook is totdat dit ‘n harde skil vorm nie. Boilies word gewoonlik met ‘n haarstrop gebruik, maar kan ook op die steel van ‘n hoek gemonteer word. Boilies as aas kan in die plek van mielies, pap of brood aas gebruik word. Dit is belangrik, as jy goeie resultate wil bereik met boilie hengel, om dit op die regte manier te gebruik.
Boilies word hoofsaaklik gebruik in die soektog na groot karp (Carp Fishing). Boilies oor die algemeen is te groot vir klein karp en die skil om die boilie is hopeloos te hard, dit maak dit moeilik vir klein karp om die boilie in te sluk. Tydens kompetiesie hengel is die doel eerder om ‘n klomp klein visse te vang as slegs een of twee grotes, dus word boilies nie sommer tydens ‘n wedstryd gebruik nie.
Die Boilie Tegniek
Boilie hengel se oorsprong kom vanaf die Britse en Europeëse hengelaars, hulle damme is baie kleiner as ons damme hier in Suid Afrika, dit het tot die gevolg gelei dat hulle hoë protein mengsels begin gebruik het om hulle visse groter te kry. Die praktyk van vang en vry laat is ook om hierdie rede deur hulle gevestig, karp word dood eenvoudig nie net sommer uit gehaal en dood gemaak nie. Die Britte en Europeërs glo dat die gehalte en standaard van die voer wat hulle gebruik so ook die karp se grote sal beïnvloed, en dit is dan ook inderdaad die geval.
Voermaakplek en boiliehengel loop hand aan hand. Dit is belangrik om lank voor die tyd voermaakplek te maak en die topografie van die water moet ook goed geken word. Moenie gaan voer waar die karp gereeld wei nie, met ander woorde, bly weg van die “swims” af.
Net soos die vele mutis wat op die mark beskikbaar is, het boilies ook al so gevorder dat dit in verskillende kleure, geure en groottes beskikbaar is. Weens die besoedelingsfaktor in die oorseese lande is daar sekere kleursels wat nie gebruik mag word in boilies nie, waar dit in Suid Afrika wel toegelaat word, daar is ook sekere kleurstowwe wat daar verbode is en hier nie.
Karp is geneig om baie vining aan te pas by ‘n spesifieke geursel of kleursel, daarom het karphengelaars begin om gereeld boilies se geure en kleure te verander. Die gevolg hiervan, dat die karp so vining aanpasbaar is, het ook dan gelei tot die geboorte van die haarstrop, die karp voel geen weerstand van die hoek of die strop self nie.
Boilies werk uitstekend in klein damme waar die vang en vrylaat van trofee karp toegepas word, sulke damme is ongelukkig redelik beperk en in groter damme waar die visbevolking redelik groot is, is die gebruik van boilies nie so effektief nie. Weens die groot karp bevolking in groot damme werk normale ase baie beter, alhoewel die haarstrop beslis goeie resultate sal lewer.
Maak van Boilies
Die maak van boilies is eintlik heel eenvoudig, mieliepap of brood mengsels word gebruik, met eier gemeng en dan word klein bolletjies gerol, so plus minus twee sentimeter groot en gekook totdat die skil van die boilie hard is. Die skil se hardheid sal verskil van vis tot vis, harder skille sal gebruik word vir groter karp en sagter skille vir die meer gewone grootte karp.
As daar kleursel of geursel by die boilies gevoeg word kan dit óf gedurende die meng proses bygevoeg word, óf dit kan na die kookproses aangewend word. Daar is baie verskillende gegeurde en gekleurde boilies op die mark vir die hengelaar wat verkies om dit te koop eerder as om dit self te maak. Dan is daar ook verskeie produkte soos boilie tafels en “guns” geskikbaar om die maak van boilies vir die hengelaar te vergemaklik.
As jy wil leer hoe om jou eie Boilies te maak dan moet jy beslis die artikel lees.
By wie kan ek goeie karp boilies koop?
'n Groot reeks top gehalte karp boilies kan verkry word deur na hierdie webwerf te gaan.